**Ministru kabineta noteikumu projekta** “**Grozījumi Ministru kabineta 2018. gada 20. marta noteikumos Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | **Ministru kabineta noteikumu projekts “Grozījumi Ministru kabineta 2018. gada 20. marta noteikumos Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi”” (turpmāk – Noteikumu projekts) paplašina būvspeciālista profesionālās prakses uzraudzības tvērumu, piešķirot tiesības kompetences pārbaudes iestādēm lemt par brīdinājuma izteikšanu vai sertifikāta darbības apturēšanu būvspeciālistam par izdarītiem pārkāpumiem, pildot būvinspektora amata pienākumus.**  Noteikumu projekts stājas spēkā nākamajā dienā pēc izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | **Ministru kabineta 2020. gada 3. novembra sēdes protokola Nr. 66 2. paragrāfa 2. punkts, kas uzdod Ekonomikas ministrijai izstrādāt attiecīgus grozījumus Ministru kabineta 2018.gada 20.marta noteikumos Nr.169 "Būvspeciālistu kompetences novērtēšanas un patstāvīgās prakses uzraudzības noteikumi", paredzot tiesības piemērot profesionālo atbildību būvspeciālistam par pieļautajiem būtiskiem normatīvo aktu vai ētikas pārkāpumiem, pildot būvinspektora amata pienākumus.** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2014.gada 19.augusta noteikumu Nr.499 “Noteikumi par būvinspektoriem” (turpmāk – Noteikumi Nr.499) 4.punktu uz būvinspektora tiesību iegūšanu var pretendēt persona kurai ir patstāvīgās prakses tiesības arhitektūras vai būvniecības jomā, proti, personai ir jābūt būvspeciālistam atbilstoši Būvniecības likuma un Ministru kabineta 2018.gada 20.marta noteikumu Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi” (turpmāk – Noteikumi Nr.169) prasībām.  Šāda prasība ir uzskatāma par kvalifikācijas prasību personām, kas pretendē uz būvinspektora amata tiesību iegūšanu, proti, tā ir noteikta, ka atvieglotu iespēju vietējas pašvaldības būvvaldei novērtēt pretendenta kvalifikāciju, zināšanu un prasmju atbilstību būvinspektora amata pienākumu pildīšanai. Vienlaicīgi būvinspektora profesija nav reglamentēta profesija likuma “Par reglamentētajām profesijām un profesionālās kvalifikācijas atzīšanu” izpratnē un saskaņā ar Ministru kabineta 2014.gada 19.augusta noteikumu Nr. 499 “Noteikumi par būvinspektoriem” 18.punktu būvinspektora darbību, pildot būvinspektora amata pienākumus, uzrauga pašvaldība vai institūcija, kas pilda būvvaldes funkcijas. Minētās uzraudzības ietvaros pašvaldība vai institūcija, kas pilda būvvaldes funkcijas, ierosina un izskata disciplinārlietu, ja būvinspektors nepilda vai nepienācīgi pilda šo noteikumu minētās prasības, kā arī lemj par disciplināratbildības piemērošanu būvinspektoram.  Saskaņā ar Noteikumu Nr. 169 regulējumu būvspeciālista uzraudzību par tā profesionālo pienākumu pildīšanu veic sertificēšanas institūcija. Noteikumos Nr.169 kompetences pārbaudes iestādēm ir noteiktas tiesības piemērot būvspeciālistiem profesionālo atbildību (izteikt brīdinājumu, apturēt būvprakses sertifikāta darbību, anulēt būvprakses sertifikātu, noteikt par pienākumu kārtot kompetenču, prasmju un zināšanu līmeņa pārbaudi) par pieļautiem normatīvo aktu, profesionālās darbības vai ētikas pārkāpumiem, kas ir pieļauti būvspeciālista profesionālajā darbībā. Kompetences pārbaudes iestādēm nav tiesību lemt par būvspeciālista atbildību gadījumā, ja tas, pildot būvinspektora amata pienākumus, pieļauj tādus pārkāpumus, kas nav savienojami ar būvspeciālista patstāvīgās prakses tiesībām un viennozīmīgi liecina par, iespējams, nepietiekamu kvalifikāciju un prasmēm.  Lai izvairītos no riska, kad būvinspektors, kas savā darbībā ir pieļāvis būtiskus pārkāpumus, pretendē uz būvinspektora amatu citā administratīvajā teritorijā vai uzsāk profesionālo pakalpojumu sniegšanu būvspeciālista specialitātē un darbības sfērā ir nepieciešams papildināt Noteikumus Nr. 169, piešķirot tiesības kompetences pārbaudes iestādei piemērot atbildību par būvspeciālista pieļautajiem pārkāpumiem, pildot būvinspektora amata pienākumus. Tas veicinās arī vienlīdzības principa ievērošanu būvspeciālistu starpā, piemērojot atbildību par līdzīgajiem pārkāpumiem.  Ņemot vērā minēto Noteikumu projekts paredz piešķirt tiesības kompetences pārbaudes iestādei piemērot profesionālo atbildību būvspeciālistam, t.i. lemt par brīdinājuma izteiktšanu vai par sertifikāta darbības apturēšanu uz laiku būvspeciālistam **par pieļautajiem būtiskiem normatīvo aktu vai ētikas pārkāpumiem, pildot būvinspektora amata pienākumus.** |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Būvspeciālisti, kas pilda būvinspektoru amata pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada papildus izmaksas un nemaina administratīvo slogu. Vienlaicīgi noteikumu projekts samazina riskus, ka būvspeciālistu patstāvīgās prakses tiesības ir personai, kas savā darbā pārkāpj normatīvo aktu prasības vai ētikas noteikumus, kā arī veic citas darbības, kas nav savienojamas ar būvspeciālista patstāvīgām prakses tiesībām. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts un sabiedrības līdzdalības rezultāti publicēti Ekonomikas ministrijas tīmekļa vietnē[[1]](#footnote-1) un Ministru kabineta tīmekļa vietnē[[2]](#footnote-2). Sabiedrības līdzdalība notika no 2021.gada 19. jūlija līdz 2021.gada 30.jūlijam. |
| 2. | Sabiedrības līdzdalība projekta izstrādē | Veiktas konsultācijas ar Latvijas būvniecības padomi par noteikumu projekta pirmo daļu.  Veiktas konsultācijas ar biedrībām “Latvijas būvinženieru savienība” un “Latvijas arhitektu savienība”.  Nodrošināta sabiedrības līdzdalība publicējot Noteikumu projektu Ekonomikas ministrijas un Ministru kabineta tīmekļa vietnēs. |
| 3. | Sabiedrības līdzdalības rezultāti | Sabiedrības līdzdalības laikā par Noteikumu projektu nav saņemti iebildumi vai priekšlikumi. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, biedrības “Latvijas būvinženieru savienība”, “Latvijas arhitektu savienība”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta esošo funkciju ietvaros, nav paredzēta jaunu institūciju izveidošana, esošo institūciju likvidēšana vai reorganizācija.  Projekta izpilde tiks organizēta esošo cilvēkresursu ietvaros. |
| 3. | Cita informācija | Nav. |

Ekonomikas ministrs J. Vitenbergs

Vīza:

Valsts sekretārs E. Valantis

Gusts Sproģis, 67013113

Gusts.Sprogis@em.gov.lv

1. <https://www.em.gov.lv/lv/diskusiju-dokumenti> [↑](#footnote-ref-1)
2. <https://www.mk.gov.lv/lv/ministru-kabineta-diskusiju-dokumenti> [↑](#footnote-ref-2)